**20. A feladat Magyarország két világháború közötti történelméhez kapcsolódik.** (hosszú)

**Mutassa be a források és ismeretei alapján az ellenforradalmi rendszer belpolitikai**

**konszolidálódását (1920–22)! 2010 maj**

„1. § […] Ennek a törvénynek alkalmazása szempontjából közérdekű

földbirtokpolitikai célnak nyilvánítható különösen az arany vagy ezüst vitézségi

éremmel kitüntetett földmívelők, a földmíves hadirokkantak, a munkaképes

földmíves hadiözvegyek és felnőtt földmíves hadiárvák földhöz juttatása;

gazdasági munkásházak emelése; a mezőgazdasági munkásoknak, törpe- és

kisbirtokosoknak földhöz juttatással való megerősítése, továbbá a közszolgálati

alkalmazottaknak, a becsülettel szolgált katonáknak és az érdemes gazdatiszteknek

földhöz juttatása, közoktatási célokat szolgáló intézmények és közlegelők létesítése

avagy végül a haladó gazdálkodásnak irányt mutatni hivatott középbirtokok

alakítása is.” *(1920. évi XXXVI. törvénycikk a földbirtok helyesebb megoszlását szabályozó*

*rendelkezésekről)*

„1. § Aki az állam és társadalom törvényes rendjének erőszakos felforgatására vagy

megsemmisítésére, különösen valamely társadalmi osztály kizárólagos uralmának

erőszakos létesítésére irányuló mozgalmat vagy szervezkedést kezdeményez vagy

vezet, bűntettet követ el, és öt évig terjedő fegyházzal büntetendő.” *(1921. évi III.*

*törvénycikk, az ún. „rendtörvény”)*

„Az értekezlet […] megállapodott abban, hogy:

1. A gyülekezési jog visszaállíttatik…

2. A szakszervezetek alapszabályaikban körülírt működésüket […] akadálytalanul

folytathatják. A közalkalmazottak, vasutasok és postások szakszervezete

azonban vissza nem állítható […]

11. A kormány a gazdasági bajok orvoslására […] mindent elkövet, úgyszintén a

munkabérek szabályozására is kellő formát keres […]

A szociáldemokrata munkásság óhajainak […] teljesítésével párhuzamosan […]

kijelentik, hogy:

A nemzet és az ország érdekeit a munkásság érdekeivel azonosnak tekintik. […]

hajlandó a polgári osztályokkal gazdasági téren kooperálni. Politikai sztrájkoktól

tartózkodik, szakít a liberális blokkal, nem támogatja a […] demagógiát. Mint a

kormány ellenzéke tisztességes fegyverekkel küzd.” *(A Bethlen-Peyer paktum. Részletek*

*a minisztériumi titkár összefoglaló jelentéséből)*

„Nagy veszedelem az, ha az általános, titkos választójogot műveletlen, értelmetlen

tömegeknek kell gyakorolniuk. Televényföldje az ilyen nép a legrosszabb

demagógiának. Mint belügyminiszter meggyőződéssel működtem közre abban, hogy

a Friedrich-kormány választójogi rendeletét, amely a legszélsőségesebb általános,

titkos választáson alapult, módosítjuk és választójogunkat a magyar tömegek értelmi

szintjével összhangba hozzuk. Vállalom e tényért a történelmi felelősséget.” *(Gróf*

*Klebelsberg Kunó a választójogról)*

*„*1*.* § A tudományegyetemekre, a műegyetemre, a budapesti egyetemi

közgazdaságtudományi karra és a jogakadémiákra az 1920/21-ik tanév kezdetétől

csak oly egyének iratkozhatnak be, kik nemzethűségi s erkölcsi tekintetben

feltétlenül megbízhatók és csak oly számban, amennyinek alapos kiképzése

biztosítható.

3. § […] Az engedély megadásánál a nemzethűség és az erkölcsi megbízhatóság

követelményei mellett egyfelől a felvételt kérők szellemi képességeire, másfelől arra

is figyelemmel kell lenni, hogy az ország területén lakó egyes népfajokhoz és

nemzetiségekhez tartozó ifjak arányszáma a hallgatók közt lehetőleg elérje az illető

népfaj vagy nemzetiség országos arányszámát, de legalább kitegye annak kilenctized

részét.” *(Az 1920. évi XXV. Törvény)*

1920. I. 25-26.: nemzetgyűlési választások.

VII. 19.: gróf Teleki Pál kormánya.

IX. 26.: törvény az egyetemi felvételek szabályozásáról (numerus clausus).

1921. III. 26—IV. 5.: IV. Károly első visszatérési kísérlete.

IV. 6.: a „rendtörvény”.

IV. 14.: gróf Bethlen István kormánya

X. 20-24.: IV. Károly második visszatérési kísérlete.

XII. 22.: megállapodás a kormány és a szociáldemokrata párt között.

1922. II. 22.: megalakul az Egységes Párt.

III. 2.: kormányrendelet a választójogról.

V. 28-VI.11.: nemzetgyűlési választás (Egységes Párt: 58%).